अजय देवगन की फिल्म का पोस्टर हुआ रिलीज तो शाहरुख खान बोले- दो मोटरसाइकिल पर स्टंट करने से...  
अजय देवगन की फिल्म का पोस्टर हुआ रिलीज
शाहरुख खान ने ट्वीट कर किया यह कमेंट
सोशल मीडिया पर वायरल हो रहा है ट्वीट
बॉलीवुड एक्टर अजय देवगन (Ajay Devgn) की अपकमिंग फिल्म 'तान्हाजी: द अनसंग वॉरियर (Tanhaji: The Unsung Warrior)' का हाल ही में पोस्टर रिलीज हुआ है. इस फिल्म में 'सिंघम' यानी अजय देवगन एक योद्धा का किरदार निभाते नजर आएंगे. फिल्म में अजय के अलावा सैफ अली खान भी मुख्य भूमिका निभाएंगे. वहीं, 'तान्हा जी' फिल्म को लेकर शाहरुख खान (Shah Rukh Khan) ने एक ट्वीट किया है, जो सोशल मीडिया पर काफी वायरल हो रहा है. इस ट्वीट में शाहरुख ने अजय देवगन की फिल्म को शुभकामनाएं दी हैं. बता दें, फिल्म 'तान्हा जी' एक्टर अजय देवगन के फिल्मी करियर की 100वीं फिल्म होगी.
Here's looking forward to another 100 and more films from my friend @ajaydevgn . All the best for this milestone...from striding atop two motorcycles at the same time...you've come a long long way....keep riding...and all the best for Tanhaji. pic.twitter.com/s1YpGpgEkQ

शाहरुख खान (Shah Rukh Khan) ने ट्वीट किया, 'मेरे दोस्त अजय देवगन अपनी 100 वीं फिल्म और भी कई फिल्मों को लेकर तैयार हैं. इस मील के पत्थर को पार करने के लिए आपको बहुत सारी शुभकामनाएं. एक ही समय में दो मोटरसाइकिल वाले स्टंट से लेकर, आपने बहुत लंबा सफर तय किया है. इस तरह सवारी करते रहें और 'तान्हाजी: द अनसंग वॉरियर (Tanhaji: The Unsung Warrior)' के लिए आपको ऑल द बेस्ट.'
शाहरुख खान (Shah Rukh Khan) के इस ट्वीट पर लोग खूब कमेंट कर रहे हैं, हालांकि इस पर अभी तक अजय देवगन का कोई रिएक्शन नहीं आया है. बता दें, अजय देवगन (Ajay Devgn) और सैफ अली खान की ये अपकमिंग फिल्म अगले साल 10 जनवरी को रिलीज होगी. इस फिल्म में काजोल, नेहा शर्मा और पंकज त्रिपाठी (Pankaj Tripathi) भी मुख्य भूमिका निभाते नजर आएंगे.